als_Latn dik_Latn sag_Latn
Barcelona dhe Juventusi kanë siguruar një biletë për në çerekfinalen e Ligës së Kampionëve.
Blaugranat kanë arritur të triumfojnë para shikuesve në stadiumin Camp Nou kundër Mançester Sitit me rezultat 1:0.
Katalonasit kaluan në epërsi në minutën e 31-të ndeshjes, kur një pasim të saktë të Lionnel Messit, nuk e çoi huq mesfushori kroat, Ivan Rakitiç. Edhe në pjesën e dytë, të besuarit e trajnerit Luis Enrique vazhduan me paraqitje të mirë.
Siti kishte rastin më të mirë për të barazuar rezultatin në minutën e 77-të të takimit, kur Sergio Aguero nuk u tregua i saktë nga pika e bardhë. Javier Mascherano ndërhyri në mënyrë të palejuar brenda zonës së rreptësisë ndaj Agueros dhe për këtë arsye, mesfushori i Barcelonës u ndëshkua me karton të kuq.
Në vazhdim të ndeshjes, megjithëse te dyja skuadrat patën raste, takimi përfundoi me rezultatin e arritur në pjesën e parë, 1-0 për Bacelonën. Në ndeshjen e parë, Barcelona kishte triumfuar ndaj Sitit me rezultat 2-1.
Ndërsa Juventusi e nënshtroi Borusia Dortmundin edhe para tifozëve në Signal Iduna Park (0-3).
Ishte një fillim ëndrrash për bardhezinjtë që filluan të sulmojnë nga minuta e parë dhe shumë shpejtë erdhën te goli i epërsisë. Carlos Tevez ishte fantastik me një goditje nga jashtë zonës që nuk e ndali portieri Weidenfeller (3’). Nga momenti i golit, ekipi vendas e dominoi tërësisht ndeshjen duke i mbajtur mysafirët para zonës së tyre, mirëpo nuk u rrezikua porta e Gigi Buffon.
Moment i keq për Juven ishte lëndimi i Paul Pogbas, vendin e të cilit e zuri Andrea Barzagli, ndërsa bardhezinjtë nga ai çast, bënë lojë akoma më defensive.
Në minutën e 70-të erdhi goli i qetësisë për bardhezinjtë. Marchisio pasoi një top të mirë te Tevez, i cili bëri gjithçka dhe asistoi te Alvaro Morata që shënoi në portën bosh. Lojtari i ndeshjes, Carlos Tevez, pranoi një top nga Pereyra, shkoi përpara dhe realizoi golin e nokautit që shoi edhe ato pak shpresa të mbetura të ekipit gjerman (79’).
Përballja e parë e zhvilluar në Torino përfundoi me rezultat 2-1 në favor të Zonjës së Vjetër dhe pas ndeshjes kthyese, Juventusi kualifikohet me rezultat të përgjithshëm 5-1.
/Shekulli Online/
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn